চৌডালা ইউনিয়ন

+
চৌডালা ইউনিয়ন গোমস্তাপুর উপজেলার একটি প্রশাসনিক এলাকা। কালের স্বাক্ষী বহনকারী মহানন্দা নদীর তীরে গড়ে ওঠা গোমস্তাপুর উপজেলার একটি ঐতিহ্যবাহী অঞ্চল হলো চৌডালা ইউনিয়ন।

অবস্থান ও আয়তন
চৌডালা ইউনিয়ন এর দক্ষিণে মহানন্দা নদী এবং পশ্চিমে ভারত অবস্থিত। এর আয়তন – ১৪.৭০ (বর্গ কিঃ মিঃ)।

শিক্ষা
শিক্ষার হার – ৪৯%। এর মধ্যে সরকারী প্রাথমিক বিদ্যালয়- ০৮টি,

* বে-সরকারী রেজিঃ প্রাঃ বিদ্যালয়- ০৩টি,

* উচ্চ বিদ্যালয়ঃ ৪ টি:-

১. চৌডালা দ্বিমূথী উচ্চ বিদ্যালয়।

২. চৌডালা বালিকা উচ্চ বিদ্যালয়।

৩. বসনীটোলা উচ্চ বিদ্যালয়

৪. বসনীটোলা বালিকা উচ্চ বিদ্যালয়।

* মাদ্রাসা- ৩টি:-

১. চৌডালা দাখিল মাদ্রাসা।

২. নন্দলালপুর দাখিল মাদ্রাসা।

৩. সাহেবগ্রাম মহিলা দাখিল মাদ্রাসা।

*  কলেজ ১টি:-

১. চৌডালা জোহুর আহমেদ মিঞা কলেজ।২০০১ এর শিক্ষা জরীপ

প্রশাসনিক ব্যবস্থা
এখানে মোট ২২  টির ও অধিক  গ্রাম এবং ৫ টি মৌজার সমন্বয়ে গঠিত। এর মধ্যে  

প্রাচীন শুক্রবাড়ী **** 

১ নন্দলাল পুর

২ চৌডালা

৩ মোমিন পাড়া 

৪ বেনিচক

৫ সোনার পাড়া 

৬ হাউস নগর

৭ উদয়নগর 

৮ সাহেব গ্রাম 

৯ কদম তলী

১০ উত্তর ইসলাম পুর

১১ দক্ষিন ইসলাম পুর

১২ বেলাল বাজার 

১৩ মাদ্রাসা মোড় 

১৪ বিরাম পাড়া 

১৫ পারমানিক পাড়া 

১৬ হরিনগর

১৮ দিয়ারপাড়া 

১৯ বাজার পাড়া

২০ বিশ্রাম পাড়া 

২১ বমভতর

২২প্রেমতলী

ইত্যাদি 
উৎপত্তি স্থল
 চৌডালা নামের উৎপত্তি ও বিস্তৃতিঃ চৌডালা বাজারের পূর্ব দিকে প্রাচীন লইলা পাড়ার
ঘাট হতে একটি রাস্তা পশ্চিমদিকে কিছু অগ্রসর হয়। তারপর আবার উত্তর দিকে অগ্রসর
হয়ে ভােলাহাট পর্যন্ত বিস্তার লাভ করে। গৌড় সােনা মসজিদ মহা সড়কটি শুক্রবাড়ী হয়ে
এই জন পদের উপর দিয়ে প্রাচীন গুজর ঘাট পার হয়ে পূর্ব দিকে নাচল, পৌরসা
মহাসড়কের সাথে মিলিত হয়েছে। যার ফলে এই দুই মহাসড়কের মিলন স্থানে চারটি
ডালের সুস্টি হয়। স্থানটি বর্তমানে ইনশান মার্কেট, সারটিয়ার মার্কেট, হাজী দানেশ মহাজন
মার্কেট ও হাজী ফজলু মহাজন মার্কেটের মধ্যস্থল, বর্তমান চৌড়ালার জিরােপয়েন্ট। এই
জিরাে পয়েন্টের উত্তরাংশে বাস করত হলদার জেলেরা এবং দক্ষিণাংশে বাস করত তিত্তর
জেলেরা। এই বিশাল জেলে গােষ্ঠী প্রতিদিন বিভিন্ন জলাশয় হতে শত শত মাছ শিকার
করত। মাছগুলাে শিকার স্থলে বিক্রি হলেও বাড়তি মাছ গুলা জেলে পাড়ার সামনে রাস্তার
ধারে কিছু কিছু বিক্রি হত। তার মধ্যে কালণ বিলসহ অন্যান্য বিলগুলোতে প্রচুর পরিমানে
বড় বড় কৈ, মাগুর, সােইল, বােইল, গজার, ভ্যাদা, গােটি, টেংড়া, পুঠি প্রভৃতি সুস্বাদু
মাছগুলাে শিকার স্থলে এক সাথে বিক্রয় করা অসুবিধা ছিল। তাই তারা বাড়ীতে এসে
মাছগুলাে মাটির হাড়ায় পানিতে জিন্দা রেখে দুর দুরন্ত এলাকার মাইছার নিকট বিক্রি
করত। মাছ বিক্রয়ের স্থানটি ছিল চার রাস্তার সমাহার। সেই থেকে জায়গাটির নাম
চৌরাস্তা, চৌমহনী, চৌমাথা না হয়ে কেবা কাহারা নাম দিল চৌডাল বাজার। মহাসড়কের
চারটি ডাল প্রাচীন জনপদকে জড়িয়ে আছে বহুযুগ ধরে। বিভিন্ন পাড়া মহল্লা হতে বহুশাখা
প্রশাখা এসে যুক্ত হয়েছে এখানে। কালক্রমে জনসংখ্যা বৃদ্ধি পেলে রাস্তায় গাড়ী-ঘােড়া চলা
চলে যথেষ্ট ব্যঘাত ঘটে। সময়ের ব্যবধানে চিন্তাশীল মানুষ তাদের চিন্তা-চেতনায় বাজারটি
স্থানান্তর করে জেলে পাড়ার পূর্ব কোন দূর্গা মন্দিরের সামনে। সেখানে ছিল একটি বিরাট
পেকুর গাছ। গাছটিতে ছিল বড় বড় চারটি ডাল। কেউ বলে বাজারে অবস্থিত এই চার
ডাল বিশিষ্ট পেকুর গাছ কে কেন্দ্র করে বাজারের নাম হয়েছে চৌডালা বাজার। যে যাই
বলুক রাস্তার ডালই হউক আর পেকুর গাছের ডালই হউক, চৌডাল থেকে চৌডালা নামের
উৎপত্তি একথা সত্য।
 এর মধ্যে প্রাচীন শুক্রবাড়ী **

চৌডালার  আদি বসতির দক্ষিন অংশটি হলো-প্রাচীন শুক্রবাড়ী। সুলতানি শাসন আমলে গৌড়  সোনামসজিদ কানসাট মহাসড়কটি প্রতিষ্ঠিত হলে সর্বাঙ্গে প্রতিষ্ঠিত হয় শুক্রবাড়ী হাট। হাটকে কেন্দ্র করে গড়ে ওঠে শুক্রবাড়ী গ্রাম হাটটি শুক্রবার বস্তু বলে হাটের নামকরণ হয় শুক্রবাড়ী হাট। হাটটি  প্রাচীন মহাসড়ক ও প্রাচীন মহানন্দা নদীর মধ্যভাগে অবস্থিত। অন্যান্য জনপদের সাথে যোগাযোগ ব্যবস্থা সুবিধাজনক হলে অতি শীঘ্রই গুরুত্ব বেড়ে যায় যার ফলে প্রাচীন রামচন্দ্রপুর চাঁপাপুকুর সুকনগর গ্রামের লোকেরা হাটকে ঘিরে নতুন নতুন বসতি গড়ে তুলে। বসতি গুলো দক্ষিণ হতে উত্তর দিকে আস্তে আস্তে প্রসার লাভ করে সর্বাগ্রে শুক্রবাড়ী দামুসের উত্তর কোণে মনমুগ্ধ পরিবেশ প্রতিষ্ঠিত হল মহারাজা শশীকান্ত আচার্য বাহাদুরের কাচারি বাড়ি। আরো প্রতিষ্ঠিত হল জমিদার অশ্বিনী কুমার মিত্র ও নূত্য গোপাল কাচারি ঘর যেখানে এই মহালের প্রজাদের খাজনা আদায় হত।তার সাথে আরও গড়ে উঠল বিভিন্ন পেশাজীবী মানুষের বসতভিটা। পেশার নামুশারেই নামকরণ হয়েছিল যেমনঃ কাহারপাড়া, বেলদারপাড়া, ধোপাপাড়া, কাঁঠাইলা পাড়া, কুমারপারা, তেলিপাড়া, ঢুলিপাড়া, ডোমপাড়া, মিস্ত্রীপাড়া, চামারপাড়া, কামারপাড়া, নাপিতপাড়া ইত্যাদি।

 উল্লেখযোগ্য ব্যক্তি 
 আবদুল হক (প্রাবন্ধিক)
 প্রফেসর ড.মাহবুবুর রহমান (প্রো-ভিসি-ইবি)
 জোহর আহমেদ মিঞা (সাবেক চেয়ারম্যান)
 খাইরুল ইসলাম নাটু মিয়া ( সাবেক চেয়ারম্যান)

 তথ্যসূত্র 

কিছু লোককথা থেকে সংগৃহীত 
 বহিঃসংযোগ 

বিষয়শ্রেণী:গোমস্তাপুর উপজেলার ইউনিয়ন